“Адзін з прынцыпаў справаздачнасці — трэба заўжды мець магчымасць параўнаць вынікі з папярэднімі вынікамі. Адпаведна, калі ў Беларусі гіперінфляцыя, цякучае параўнанне ў рублях не будзе адлюстроўваць рэальных вынікаў дзейнасці, — працягвае суразмоўца “Еўрарадыё з беларускіх фінансавых колаў. — То бок, ты працаваў добра, да цябе прыйшлі новыя кліенты. Здаецца, ты атрымаў прыбытак. Але і ў рублёвым выяўленні на канец справаздачнага перыяду, і ў доларавым выяўленні замест прыбытку можаш праз гіперінфляцыю атрымаць страты. Вось гэтыя страты і будуць рэальным вынікам дзейнасці. Пры гэтым ты на гэта паўплываць не можаш ніяк, бо інфляцыя — знешні фактар, і ад цябе ніяк не залежыць.